钦定古今图书集成/明伦汇编/闺媛典/第316卷 > 皇清四十九 > 朱道光妻梁氏
## 钦定古今图书集成/明伦汇编/闺媛典/第316卷 > 皇清四十九 > 朱道光妻梁氏

按《萧县志》：“梁氏，有明诸生朱道光妻。年十七，适光。越三载，流寇破萧，光殉难，从祀乡贤。氏年二十，子允宪甫一月，氏志欲殉夫，赖孀嫂赵氏苦劝抚孤，遂断发破面，依嫂寄栖彭城，纺纴为生。近十载，遣子就塾，篝灯夜课，筑庐垦土，拮据复业。嫂病亡，厚葬之。子成立，列诸生，延师督训倍严，历四十馀年。年七十，有司表” 其门。康熙十八年奉

诏“建坊。”